CELEX: 32008R1086
Language: et
Date: 2008-11-05 00:00:00
Title: Komisjoni määrus (EÜ) nr 1086/2008, 5. november 2008 , millega muudetakse määrust (EÜ) nr 1438/2003, millega kehtestatakse nõukogu määruse (EÜ) nr 2371/2002 III peatükis määratletud ühenduse laevastikupoliitika rakenduseeskirjad

6.11.2008   
            
            
               ET
            
            
               Euroopa Liidu Teataja
            
            
               L 297/9
            
         
      KOMISJONI MÄÄRUS (EÜ) nr 1086/2008,
   5. november 2008,
   millega muudetakse määrust (EÜ) nr 1438/2003, millega kehtestatakse nõukogu määruse (EÜ) nr 2371/2002 III peatükis määratletud ühenduse laevastikupoliitika rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 12 lõiget 1,
   ning arvestades järgmist:
   
               (1)
            
            
               Määruse (EÜ) nr 2371/2002 artikliga 12 on ette nähtud, et komisjon määrab iga liikmesriigi jaoks kindlaks kõnealuse liikmesriigi lipu all sõitvate ühenduse kalalaevade kogumahutavuse sihttasemed, väljendatuna brutoregistertonnides ja kilovattides. Kõnealused sihttasemed on kindlaks määratud komisjoni 12. augusti 2003. aasta määrusega (EÜ) nr 1438/2003, millega kehtestatakse nõukogu määruse (EÜ) nr 2371/2002 III peatükis määratletud ühenduse laevastikupoliitika rakenduseeskirjad. (2)
               
            
         
               (2)
            
            
               Vastavalt määruse (EÜ) nr 1438/2003 artiklile 1 kohaldatakse nimetatud määrust ühenduse kalalaevade püügimahu suhtes, välja arvatud laevad, mida kasutatakse üksnes akvakultuuris (Termin on muutunud. Uus termin on „vesiviljelus”.) või mis on registreeritud Prantsusmaa, Portugali ja Hispaania äärepoolseimates piirkondades.
            
         
               (3)
            
            
               Määruse (EÜ) nr 1438/2003 I lisa joonealuse viitega 1 on ette nähtud, et sihttasemed võib uuesti üle vaadata, et võtta arvesse neid laevu, mis 31. detsembril 2002 olid olemas, kuid ei olnud hõlmatud neljanda mitmeaastase arendusprogrammiga ega kantud registrisse kõnealuse lisa tabeli koostamise kuupäevaks.
            
         
               (4)
            
            
               Holland teatas 26. septembril 2006 komisjonile, et mitmeid laevu, mille püügimaht on praegu arvestatud nende liikmesriigi sihttaseme hulka, kasutatakse üksnes vesiviljeluses, ning palus komisjonil vähendada Hollandi lipu all sõitvate ühenduse laevade kogu püügimahtu 15 540 GT ja 39 258 kW võrra.
            
         
               (5)
            
            
               Iirimaa laevastiku praegune sihttase ei hõlma üht osa väikelaevu, mis püüavad peamiselt kvoodi alla mittekuuluvaid liike. Ehkki kõnealuste laevade püügimaht on lisatud neljanda mitmeaastase arendusprogrammi (MAGP IV) eesmärkide hulka, ei olnud nende laevade registreerimine sihttasemete määramise ajaks veel lõpetatud. Iirimaa esitas komisjonile 4. aprillil 2008 laevade lõpliku nimekirja ja palus komisjonil vastavalt muuta Iirimaa laevastiku sihttaset. Lisaks on vaja arvesse võtta tragidega rannakarpi püüdvate, varem registreerimata laevade püügimahtu. Seepärast tuleks Iirimaa sihttasemeid suurendada 1 719 GT ja 14 608 kW võrra.
            
         
               (6)
            
            
               Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1438/2003 I lisa asendatakse käesoleva määruse lisaga.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. november 2008
      
         
            Komisjoni nimel
         
         
            komisjoni liige
         
         Joe BORG
         
      
   
   
      (1)  EÜT L 358, 31.12.2002, lk 59.
   
      (2)  ELT L 204, 13.8.2003, lk 21.
   
      LISA
      
         
            „I LISA
            Sihttasemed liikmesriikide kaupa (1)
            
            
                        Liikmesriik
                     
                     
                        Sihttasemed
                        1. jaanuar 2003
                     
                  
                        R(GT) 03
                        
                     
                     
                        R(kW) 03
                        
                     
                  
                        Belgia
                     
                     
                        23 372
                     
                     
                        67 857
                     
                  
                        Taani
                     
                     
                        132 706
                     
                     
                        459 526
                     
                  
                        Saksamaa
                     
                     
                        84 262
                     
                     
                        175 927
                     
                  
                        Kreeka
                     
                     
                        119 910
                     
                     
                        653 497
                     
                  
                        Hispaania (v.a 31. detsembril 2002 Kanaari saartel registreeritud maht)
                     
                     
                        728 344
                     
                     
                        1 671 739
                     
                  
                        Prantsusmaa (v.a neljandas mitmeaastases arendusprogrammis Prantsuse ülemeredepartemangude laevastiku osade suhtes seatud eesmärgid)
                     
                     
                        230 257
                     
                     
                        920 969
                     
                  
                        Iirimaa
                     
                     
                        88 700
                     
                     
                        244 834
                     
                  
                        Itaalia
                     
                     
                        229 862
                     
                     
                        1 338 971
                     
                  
                        Madalmaad
                     
                     
                        197 599
                     
                     
                        487 809
                     
                  
                        Portugal (v.a neljandas mitmeaastases arendusprogrammis Assooride ja Madeira laevastiku osade suhtes seatud eesmärgid)
                     
                     
                        171 502
                     
                     
                        412 025
                     
                  
                        Soome
                     
                     
                        23 203
                     
                     
                        216 195
                     
                  
                        Rootsi
                     
                     
                        51 993
                     
                     
                        261 028
                     
                  
                        Ühendkuningriik
                     
                     
                        286 120
                     
                     
                        1 129 194
                     
                  
                        Kokku
                     
                     
                        2 367 830
                     
                     
                        8 039 571
                     
                  
      
      
         (1)  Sihttasemed võib läbi vaadata, et arvesse võtta neid laevu, mis 31. detsembril 2002 olid olemas, kuid ei olnud hõlmatud neljanda mitmeaastase arendusprogrammiga ega kantud registrisse käesoleva tabeli koostamise kuupäevaks.”